ระเบียบสำนักงานปลัดกระทรวงอุตสาหกรรมระเบียบสำนักงานปลัดกระทรวงอุตสาหกรรมว่าด้วยข้อมูลข่าวสารและระยะเวลาการให้บริการข้อมูลข่าวสารของสำนักงานปลัดกระทรวงอุตสาหกรรมพ.ศ.๒๕๔๙ โดยที่เป็นการสมควรปรับปรุงระเบียบสำนักงานปลัดกระทรวงอุตสาหกรรมว่าด้วยข้อมูลข่าวสารและระยะเวลาการให้บริการข้อมูลข่าวสารของสำนักงานปลัดกระทรวงอุตสาหกรรมพ.ศ. ๒๕๔๕ และระเบียบสำนักงานปลัดกระทรวงอุตสาหกรรมว่าด้วยข้อมูลข่าวสารและระยะเวลาการให้บริการข้อมูลข่าวสารของสำนักงานปลัดกระทรวงอุตสาหกรรม(ฉบับที่ ๒) พ.ศ. ๒๕๔๖ เพื่อให้การจัดระบบ การขอการอนุญาตและการบริการข้อมูลข่าวสารของราชการที่อยู่ในความรับผิดชอบของสำนักงานปลัดกระทรวงอุตสาหกรรมเป็นไปด้วยความเรียบร้อยรวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐให้เหมาะสมมากยิ่งขึ้นรวมทั้งปรับปรุงองค์ประกอบคณะกรรมการให้สอดคล้องกับการปรับปรุงโครงสร้างใหม่ภายในสำนักงานปลัดกระทรวงอุตสาหกรรมฉะนั้น อาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ พ.ศ. ๒๕๔๑เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูประกอบมาตรา ๓๘ แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖สำนักงานปลัดกระทรวงอุตสาหกรรมจึงออกระเบียบเกี่ยวกับข้อมูลข่าวสารของราชการของสำนักงานปลัดกระทรวงอุตสาหกรรมไว้ดังนี้ข้อ ๑ ระเบียบนี้เรียกว่า ระเบียบสำนักงานปลัดกระทรวงอุตสาหกรรมว่าด้วยข้อมูลข่าวสารและระยะเวลาการให้บริการข้อมูลข่าวสารของสำนักงานปลัดกระทรวงอุตสาหกรรมพ.ศ. ๒๕๔๙ข้อ ๒ ให้ยกเลิกระเบียบสำนักงานปลัดกระทรวงอุตสาหกรรมว่าด้วยข้อมูลข่าวสารและระยะเวลาการให้บริการข้อมูลข่าวสารของสำนักงานปลัดกระทรวงอุตสาหกรรมพ.ศ. ๒๕๔๕ และระเบียบสำนักงานปลัดกระทรวงอุตสาหกรรมว่าด้วยข้อมูลข่าวสารและระยะเวลาการให้บริการข้อมูลข่าวสารของสำนักงานปลัดกระทรวงอุตสาหกรรม(ฉบับที่ ๒) พ.ศ. ๒๕๔๖ข้อ ๓[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ บรรดาระเบียบข้อบังคับและคำสั่งอื่นใดของสำนักงานปลัดกระทรวงอุตสาหกรรมในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ ในระเบียบนี้สำนักงาน หมายความว่าสำนักงานปลัดกระทรวงอุตสาหกรรมข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดของสำนักงานศูนย์ข้อมูลข่าวสาร หมายความว่าศูนย์ข้อมูลข่าวสารของกระทรวงอุตสาหกรรมตามกฎหมายว่าด้วยข้อมูลข่าวสารของราชการหน่วยงานในสังกัด หมายความว่าสำนัก กอง หรือหน่วยงานที่มีฐานะเทียบเท่ากองในสำนักงานหน่วยงานที่ให้บริการข้อมูลข่าวสาร หมายความว่าศูนย์ข้อมูลข่าวสารของกระทรวงอุตสาหกรรมและของหน่วยงานในสังกัดคณะกรรมการ หมายความว่าคณะกรรมการข้อมูลข่าวสารของสำนักงานวัน หมายความว่าวันตามปีปฏิทินวันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๖ ให้ปลัดกระทรวงอุตสาหกรรมรักษาการตามระเบียบนี้และให้มีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้ข้อ ๗ ในกรณีที่มีปัญหาหรืออุปสรรคในการปฏิบัติตามระเบียบนี้ให้ปลัดกระทรวงอุตสาหกรรมมีอำนาจวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสารของราชการของสำนักงานปลัดกระทรวงอุตสาหกรรม ข้อ ๘ ให้มีคณะกรรมการข้อมูลข่าวสารของสำนักงานปลัดกระทรวงอุตสาหกรรมประกอบด้วยรองปลัดกระทรวงอุตสาหกรรมหรือผู้ตรวจราชการกระทรวงอุตสาหกรรมที่ปลัดกระทรวงอุตสาหกรรมมอบหมายเป็นประธานคณะกรรมการ หัวหน้ากลุ่มพัฒนาระบบบริหาร ผู้อำนวยการสำนักงานคณะกรรมการแห่งชาติว่าด้วยการรับรองระบบงาน หัวหน้ากลุ่มตรวจสอบภายในระดับกระทรวงหัวหน้ากลุ่มตรวจสอบภายใน ผู้อำนวยการกองการเจ้าหน้าที่ ผู้อำนวยการกองคลังผู้อำนวยการศูนย์เทคโนโลยีสารสนเทศและการสื่อสารผู้อำนวยการสำนักนโยบายและยุทธศาสตร์ผู้อำนวยการสำนักตรวจและประเมินผลกระทรวงอุตสาหกรรมผู้อำนวยการสำนักพัฒนาทรัพยากรบุคคล และผู้อำนวยการสำนักกฎหมาย เป็นกรรมการโดยมีผู้อำนวยการกองกลาง เป็นกรรมการและเลขานุการหัวหน้ากลุ่มประชาสัมพันธ์และเผยแพร่ กองกลางและผู้แทนสำนักกฎหมายเป็นกรรมการและผู้ช่วยเลขานุการข้อ ๙ ให้คณะกรรมการมีอำนาจหน้าที่ ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบ การอนุญาต และการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษา รวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูล ข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่จังหวัดหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยข้อมูลข่าวสารของราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ ตามที่คณะกรรมการมอบหมาย(๙)เชิญบุคคลใดมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐)ดำเนินงานอื่นใดตามปลัดกระทรวงอุตสาหกรรมมอบหมายข้อ ๑๐ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อปฏิบัติหน้าที่เป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นได้อีกเสียงหนึ่งเป็นเสียงชี้ขาดข้อ ๑๑ ให้นำความในข้อ ๑๐มาใช้บังคับการประชุมคณะอนุกรรมการหรือคณะทำงานที่คณะกรรมการแต่งตั้งโดยอนุโลมหมวด๒การจัดระบบข้อมูลข่าวสาร ข้อ ๑๒ ให้หน่วยงานในสังกัดจัดแยกประเภทของข้อมูลข่าวสารที่อยู่ในความครอบครองหรือควบคุมดูแลให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารส่วนบุคคล(๔) ข้อมูลข่าวสารอื่นการจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสังกัดจัดส่งสำ เนาข้อมูลข่าวสารตามวรรคหนึ่ง(๑) และ (๒) ไปยังศูนย์ข้อมูลข่าวสาร เพื่อให้ประชาชนค้นคว้าเพื่อตรวจดูหรือขอสำเนาให้หน่วยงานในสังกัดจัดให้มีเจ้าหน้าที่ควบคุมดูแล การตรวจสอบ ติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและเป็นปัจจุบันอยู่เสมอ รวมทั้งรับผิดชอบในการพิจารณาให้บริการข้อมูลข่าวสารอื่นๆ ที่อยู่ในความครอบครองหรือควบคุมดูแลซึ่งไม่อยู่ในหลักเกณฑ์ที่จะต้องจัดส่งให้ศูนย์ข้อมูลข่าวสารตามวรรคสามข้อ ๑๓ ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดส่งมาให้ตามข้อ๑๒ วรรคสาม โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองให้หน่วยงานในสังกัดจัดทำบัญชีข้อมูลข่าวสารอื่นๆ ที่ไม่อยู่ในหลักเกณฑ์ที่จะต้องส่งให้แก่ศูนย์ข้อมูลข่าวสารตามข้อ ๑๒ วรรคสามให้พร้อมในการที่จะพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความครอบครองหรือควบคุม ดูแล ดังกล่าวหมวด๓การขอตรวจดูการขอข้อมูลข่าวสารและการอนุญาต ข้อ ๑๔ ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ทั้งนี้ เพื่อเป็นหลักฐานของทางราชการข้อ ๑๕ การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่สำนักงานกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเอง โดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองหรือควบคุมดูแลของหน่วยงานในสังกัดอื่นใดหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ประจำศูนย์ข้อมูลข่าวสารซึ่งเป็นข้าราชการไม่ต่ำกว่าระดับ ๒เป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อพร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจนทั้งนี้ ให้รับรองตามจำนวนที่ผู้ยื่นขอขอให้รับรองข้อ ๑๖ ในกรณีขอตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารอื่น ซึ่งอยู่ในความครอบครองหรือควบคุมดูแลของหน่วยงานในสังกัดให้เจ้าหน้าที่ผู้รับคำขอเสนอเรื่องไปยังหน่วยงานนั้นพร้อมทั้งแนะนำให้ผู้ยื่นขอไปประสานกับหน่วยงานนั้นโดยตรงด้วยหากประสงค์ให้หัวหน้าหน่วยงานในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้ข้าราชการไม่ต่ำกว่า ระดับ ๒ เป็นผู้ลงนามรับรองความถูกต้องของข้อมูลข่าวสารเว้นแต่ข้อมูลข่าวสารนั้นเป็นข้อมูลข่าวสารลับ ซึ่งต้องดำเนินการให้เป็นไปตามระเบียบว่าด้วยการรักษาความลับของทางราชการ พ.ศ. ๒๕๔๔ในกรณีที่ไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๗ กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๘ กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นขอทราบพร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสาร ตามมาตรา ๑๘ แห่งพระราชบัญญัติข้อมูลข่าวสารของราชการพ.ศ. ๒๕๔๐ ด้วยข้อ ๑๙ ข้อมูลข่าวสารส่วนบุคคล ตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดดำเนินการให้บริการโดยปฏิบัติตามกฎหมายว่าด้วยข้อมูล ข่าวสารของราชการในส่วนที่เกี่ยวกับข้อมูลข่าวสารส่วนบุคคลข้อ ๒๐ ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับ ตามระเบียบว่าด้วยการรักษาความลับของทางราชการ พ.ศ.๒๕๔๔ หรือเป็นเรื่องที่ไม่ต้องเปิดเผย ตามกฎหมายว่าด้วย ข้อมูลข่าวสารของราชการหรือตามที่ผู้มีอำนาจตามข้อ๑๙ เห็นว่าเป็นเรื่องที่ไม่ต้องเปิดเผยข้อ ๒๑ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ ๒๒ ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่าง ๆ ตามหลักเกณฑ์ที่สำนักงานกำหนด โดยคำแนะนำของคณะกรรมการรายได้จากการนี้ให้ปฏิบัติตามระเบียบของทางราชการข้อ ๒๓ การเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่สำนักงานกำหนดโดยความเห็นชอบของคณะกรรมการข้อมูลข่าวสารของราชการรายได้จากค่าธรรมเนียมตามวรรคหนึ่งให้ปฏิบัติตามข้อบังคับกระทรวงการคลัง ว่าด้วย เงินค่าธรรมเนียมข้อมูลข่าวสารของราชการพ.ศ. ๒๕๔๘หมวด๔กำหนดระยะเวลา ข้อ ๒๔ การบริการข้อมูลข่าวสารตามคำขอให้หน่วยงานดำเนินการให้บริการภายในกำหนดระยะเวลา ดังนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จภายในวันทำการที่ได้มีคำขอนั้น(๒) การให้บริการข้อมูลข่าวสารอื่นๆที่อยู่ในความครอบครองหรือควบคุม ดูแลของหน่วยงานในสังกัดให้หน่วยงานที่มีข้อมูลข่าวสารพร้อมที่จะจัดหาให้ได้จะต้องดำเนินการให้แล้วเสร็จโดยเร็ว หรือภายในวันที่รับคำขอ(๓)ในกรณีที่ข้อมูลข่าวสารที่ขอมีจำนวนมากหรือไม่สามารถดำเนินการให้แล้วเสร็จภายใน ๑๕วัน จะต้องแจ้งให้ผู้ขอข้อมูลทราบภายใน ๑๕ วันรวมทั้งแจ้งกำหนดเวลาที่จะดำเนินการแล้วเสร็จ ให้ผู้ขอข้อมูลข่าวสารทราบด้วยหมวด๕สถานที่บริการข้อมูลข่าวสาร ข้อ ๒๕ สถานที่บริการข้อมูลข่าวสารของสำนักงานมีดังนี้(๑) ศูนย์ข้อมูลข่าวสารของกระทรวงอุตสาหกรรมตั้งอยู่ที่ชั้น ๑ อาคารสำนักงานปลัดกระทรวงอุตสาหกรรม เลขที่ ๗๕/๖ ถนนพระรามที่ ๖แขวงทุ่งพญาไท เขตราชเทวี กรุงเทพมหานคร รหัสไปรษณีย์ ๑๐๔๐๐ หมายเลขติดต่อ ๑๕๖๓ (CallCenter)(๒) หน่วยงานต่างๆในสังกัดเป็นสถานที่ติดต่อขอข้อมูลข่าวสารอื่น ๆที่อยู่ในความรับผิดชอบของหน่วยงานนั้นหมวด๖การดำเนินงานเกี่ยวกับข้อมูลข่าวสารของสำนักงานอุตสาหกรรมจังหวัด ข้อ ๒๖ การบริการข้อมูลข่าวสารและการดำเนินการอื่นๆตามระเบียบนี้ที่อยู่ในความรับผิดชอบของสำนักงานอุตสาหกรรมจังหวัดให้ถือปฏิบัติตามระเบียบนี้โดยอนุโลมเว้นแต่จังหวัดซึ่งสำนักงานอุตสาหกรรมจังหวัดตั้งอยู่ได้กำหนดระเบียบปฏิบัติไว้เป็นอย่างอื่นประกาศณ วันที่ ๑๓ กันยายน พ.ศ. ๒๕๔๙จักรมณฑ์ผาสุกวนิชปลัดกระทรวงอุตสาหกรรม[เอกสารแนบท้าย]๑.แบบคำขอข้อมูลข่าวสาร(ดูข้อมูลจากภาพกฎหมาย)โสรศ/ผู้จัดทำ๒๗ตุลาคม ๒๕๔๙[๑] ราชกิจจานุเบกษา เล่ม๑๒๓/ตอนที่ ๑๑๐ ง/หน้า ๒๕/๑๙ ตุลาคม ๒๕๔๙